Kauli

Kauli (n. 1960 - 2017) oli Siilinjärvellä pitkään vaikuttanut puliukko, joka oli tuttu näky kylän katukuvassa 1990-luvulta noin vuoteen 2017. Kaulin saattoi tavata missä päin kylää tahansa, sillä hänen suosima liikkumavälineensä oli polkupyörä (ulkonäöstä päätellen 1960-70-luvulta), jolla taittuivat pitkätkin matkat, usein tosin hyvin kiemurrellen.

Tovereidensa tavoin Kauli tunnettiin voimakkaasta puheäänestä, sekä repusta, jonka alkuperäinen väri oli mahdollisesti vihreä ja suurista silmälaseista, jotka olivat luultavasti peräisin samalta vuosikymmeneltä kuin pyöräkin. 1990-luvulla hänen mukanaan nähtiin usein myös hänen nuorempi veljensä, jonka nimi on jo unohtunut kirjoittajalta. Veljeksillä oli sama harrastus/ammatti, nuorempi heistä tosin menehtyi ammattitautiin jo 1990-2000-lukujen vaihteessa.

Kaulilla oli legendan mukaan oma mökki jossain ryteikössä, joka toisen legendan mukaan paloi tai poltettiin 2010-luvun puolessa välissä. Oman kertomansa mukaan hän oli ollut töissä Volvon tehtaalla Ruotsissa 1980-luvulla, joka tosin oli ristiriidassa toisen kertomuksensa kanssa, jonka mukaan hän ei ollut tehnyt ikinä päivääkään työtä.

Kauli siirtyi veljensä seuraan manan maille vuonna 2017.